Hey Ma

Hey Ma הוא שיר שהוקלט על ידי הראפר והזמר האמריקאי פיטבול, ביחד עם הזמר-יוצר הקולומביאני ג'יי באלווין, בהשתתפות הזמרת-יוצרת האמריקאית-קובנית, קמילה קביו, מתוך פסקול הסרט "מהיר ועצבני 8" (2017). השיר יצא לאור ב-10 במרץ 2017, על ידי חברת התקליטים אטלנטיק רקורדס, כסינגל מתוך הפסקול.

השיר הגיע למקום השמיני במצעד השירים מתחת להוט 100.

רקע וכתיבה 
השיר נכתב על ידי פיטבול, ג'יי באלווין וקמילה קביו והופק על ידי סרם-סטייל, טי-קולר, פיפ קמבו, ראיין גלדיאו, ז'אן רודריגס, דניאל פלורס, אל בורנה ומאט בקלי. במקור, השיר היה אמור להיות שיתוף פעולה בין פיטבול, בריטני ספירס ורומיאו סנטוס, אך ספירס וסנטוס הוחלפו בקביו ובאלווין, בהתאמה. בהמשך, דלפה הגרסה המקורית לאינטרנט.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-300 מיליון השמעות.

וידאו קליפ 
את הווידאו קליפ הרשמי של השיר ביים גיל גרין, והוא פורסם ב-10 במרץ 2017. קליפ נוסף של השיר הופץ בשפה האנגלית, בעוד הקליפ הראשי צולם בשפה הספרדית. הקליפ צולם במיאמי, והוא זכה לביקורות חיוביות מטעם מבקרי המוזיקה, שכינו אותו כ"חריף". בקליפ מוצגים שלושת הזמרים, בנוסף לרקדני ולרקדניות ליווי.

נכון לאוקטובר 2021, מונה הצפיות של הקליפ עומד על למעלה מ-425 מיליון צפיות.

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים 

שירי 2017
סינגלים מ-2017
שירי פיטבול
שירי ג'יי באלווין
שירי קמילה קביו
שירים באנגלית
שירים בספרדית
שירים מרובי שפות
שירים שנכתבו על ידי קמילה קביו
שירים מסרטי קולנוע
שירי פופ לטיניים
שירי רגאטון